QIEGĦED JIDLAM Ta' JOE MEJLAK Il-jum intemm u għadda Se nerġgħu għall-mistrieħ, Id-dlam qed jaqa' ġmielu, Qed jgħib id-dawl sabiħ. Wara ġurnata sħiħa Ta' xogħol u ta' stinkar Tarah il-ħaddiem bieżel Jirtira lejn id-dar. Ix-xemx ukoll qed taħseb Biex tgħib wara l-għoljiet; L-għasafar qed jittajru Ilkoll għal ġol-bejtiet. Fil-beraħ tisma' l-għajta Ta' kelb: għassies fil-bogħod; Qanpiena ta' xi knisja l Tddoqq ħelu bil-mod. Il-leħen ta' flejguta Issejjaħ il-merħliet — In-nagħaġ u l-mogħoż imxerrda Fl-egħlieqi bil-mijjiet, U l-għanja ta' xi bidwi Ittemm. is-sinfonija Li qed tikser il-ħemda U s-skiet ta' fil-għaxija. Fl-ibliet in-nies qed tlesti Għas-swali tax-xalar: Hawnhekk' tintemm. il-għodwa Tal-ħlejjaq kbar u żgħar. Is-sema mtela kwiekeb Ipetptu bla waqfien; Il-bozoz fit-triq xegħlu U dawlu kullimkien. Il-qamar twil u isfar Għaqqad dehra sabiħa. Ftit ilu tond bħal rota Tllum felli bittieħa, Issa l-lejl daħal ġmielu, Qed jingħi barra r-riħ; In-nies sigħat qed jgħaddu Ta' paċi w ta' mistrieħ.